Leova

Leova – miestas Moldavijoje, Leovos rajono centras, esantis ant Pruto upės kranto, 22 km į šiaurės vakarus nuo Jargaros miesto, kuriame yra geležinkelio stotis.

 Herbas 
Leovos miestas herbą gavo 1934 m. Raudoname lauke sidabrinė juosta mūradančiu viršutiniu kraštu, iš už kurio kyla kairysis sidabrinis šėlstantis liūtas. Virš skydo sidabrinė miesto karūna su 3 bokštais.«Вестник геральдиста», 4/1992

 Istorija 
Spėjama, kad Leova kaip gyvenvietė galėjo atsirasti 1489–1495 m.Leova General Presentation . Leova kaip prekybos centras pažymėta XVIII–XIX a. žemėlapiuose.
Legendos teigia, kad XV a. prie Pruto apsigyveno žmonių grupė, besivadinusi lipoveni. Šis pavadinimas vėliau virto leovenais.

1803 m. gyvenvietėje buvo 114 namų. Iki 1885 m. svarbiausi miesto pastatai buvo 1818 m. pastatyta Šv. Paraskevos cerkvė, 5 sinagogos, kelios užeigos ir krautuvės. Pirma mokykla atidaryta 1895 m.

1904 m. Leovoje gyveno 3422 žmonės (2100 moldavų, 500 rusinų, 800 žydų).

1923 m. miestas užėmė 169 hektarus, jame buvo 16 gatvių, 2 turgūs ir viešas sodas. Mieste buvo du ežerai (Bujor ir Potcoava).
XX a. mieste buvo trys pradinės mokyklos, žydų mokykla, teatras ir kino teatras, biblioteka.
Mieste veikė trys bankai, du gariniai malūnai.

Pagal 1930 m. gruodžio 29 d. gyventojų surašymą du trečdaliai Leovos gyventojų buvo rumunai/moldavai, o 35,5 % (2324 gyv.) – žydai.

MTSR laikais Leovoje veikė eterinių aliejų, sviesto ir sūrių, vyno gamybos įmonės. 1972 m. mieste gyveno 9,2 tūkst. gyventojų, o 1991 m. – 12,2 tūkst. gyventojų.

 Sportas 
 FC Prut Leova (futbolas)

 Nuorodos 

Kategorija:Moldavijos miestai